CELEX: 62021CN0318
Language: bg
Date: 2021-05-21 00:00:00
Title: Дело C-318/21: Преюдициално запитване от Administratīvā apgabaltiesa (Латвия), постъпило на 21 май 2021 г. — SIA STOCKHOLM SCHOOL OF ECONOMICS IN RIGA/Latvijas Zinātnes padome

26.7.2021   
            
            
               BG
            
            
               Официален вестник на Европейския съюз
            
            
               C 297/26
            
         
      Преюдициално запитване от Administratīvā apgabaltiesa (Латвия), постъпило на 21 май 2021 г. — SIA STOCKHOLM SCHOOL OF ECONOMICS IN RIGA/Latvijas Zinātnes padome
      (Дело C-318/21)
      (2021/C 297/30)
      Език на производството: латвийски
      
         Запитваща юрисдикция
      
      Administratīvā apgabaltiesa
      
         Страни в главното производство
      
      
         Жалбоподател: SIA STOCKHOLM SCHOOL OF ECONOMICS IN RIGA
      
         Ответник: Latvijas Zinātnes padome
      
         Преюдициални въпроси
      
      
                  1)
               
               
                  Трябва ли член 2, точка 83 от Регламент (ЕО) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора за функционирането на Европейския съюз (1) да се тълкува в смисъл, че може да се счита за организация за научни изследвания и разпространение на знания субект (например университети или научноизследователски институти, агенции за технологичен трансфер, иновационни посредници, ориентирани към изследователска дейност физически или виртуални организации за сътрудничество), сред чиито оперативни цели е да извършва независими фундаментални научни изследвания, индустриални научни изследвания или експериментално развитие или да разпространява в широк мащаб резултатите от тези дейности посредством преподаване, публикации или трансфер на знания, но чието собствено финансиране се осигурява в голяма степен от приходи от стопански дейности?
               
            
                  2)
               
               
                  Оправдано ли е да се прилага изискването относно съотношението между финансирането (приходи и разходи) на стопанските и нестопанските дейности, за да се определи дали съответният субект отговаря на изискването, предвидено в член 2, точка 83 от Регламент (ЕО) № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора за функционирането на Европейския съюз, съгласно което основна цел на субекта трябва да е извършването на независими фундаментални научни изследвания, индустриални научни изследвания или експериментално развитие или разпространяването в широк мащаб на резултатите от тези дейности посредством преподаване, публикации или трансфер на знания?
               
            
                  3)
               
               
                  При утвърдителен отговор на втория преюдициален въпрос, какъв трябва да бъде процентът на финансиране на стопанските и нестопанските дейности, за да се установи дали основната цел на субекта е да извършва независими фундаментални научни изследвания, индустриални научни изследвания или експериментално развитие или да разпространява в широк мащаб резултатите от тези дейности посредством преподаване, публикации или трансфер на знания?
               
            
                  4)
               
               
                  Трябва ли правилото, съдържащо се в член 2, точка 83 от Регламент № 651/2014 на Комисията от 17 юни 2014 година за обявяване на някои категории помощи за съвместими с вътрешния пазар в приложение на членове 107 и 108 от Договора за функционирането на Европейския съюз, съгласно което предприятията, които са в състояние да упражняват ключово влияние върху подателя на проектното предложение, в качеството си например на акционери или членове, може да не се ползват с правото на преференциален достъп до постигнатите от него резултати, да се разбира в смисъл, че членовете или акционерите на субекта могат да бъдат физически или юридически лица със стопанска цел (включително предоставяне на образователни услуги срещу заплащане) или лица, учредени с нестопанска цел (например сдружение или фондация)?
               
            
         (1)  ОВ L 187, 2014 г., стр. 1.